Mübariz Əhmədov (jurnalist)

**Əhmədov Mübariz Ataxan oğlu** () — fəlsəfə üzrə fəlsəfə doktoru, Bakı Slavyan Universitetinin (BSU) Beynəlxalq Münasibətlər, Regionşünaslıq və Jurnalistika fakültəsinin Jurnalistika kafedrasının dosenti. 1999-cu ildən Rusiyanın Vladivostok şəhərində nəşr olunan "Azərbaycan" qəzetinin təsisçisi və ilk baş redaktoru.

## Həyatı
Mübariz Əhmədov 12 iyun 1969-cu ildə Saatlı rayonunun Musalı kəndində dünyaya gəlib. Udlu tayfasının Qızılquş Əhməd nəslindəndir. Atası 1914-cü ildə anadan olmuş Əhmədov Ataxan Mansur oğlu 15 yaşındaykən Güney Azərbaycanın Biləsuvar rayonunun Udlu kəndindən təxminən 1929–1930-cu illərdə Qüzeydəki Biləsuvarın Ağpost (hazırda bu kənd Nərimankənd adlanır) kəndinə xalasına sovqat gətirib geri qayıdanda sərhəddən buraxılmayıb. O, 1937-ci ildə bu kəndin bir çox sakinləri ilə birgə güya İrana keçmək cəhdinə görə siyasi motivlərlə Cənubi Qazaxıstana sürgün olunub. 1959-cu ildə bəraət alaraq, ailəsi ilə birlikdə Azərbaycanın Saatlı rayonunun Musalı kəndinə gəlib və orada məskunlaşıb.

Mübariz Əhmədov 1983-cü ildə Saatlı rayonu Nərimankənd orta məktəbinin 7-ci və 1984-cü ildə Saatlı şəhər M. Əzizbəyov adına orta məktəbinin 8-ci sinfini, 1988-ci ildə Əli Bayramlı (Hazırda Şirvan şəhəri) Sənaye Texnikumunu bitirib hərbi xidmətə yollanıb. 1988–1991-ci illərdə Sakit Okean Hərbi Dəniz Donanmasında xidmət edib, 1998-ci ildə Rusiyada (Vladivostok şəhərində) Uzaq Şərq Dövlət Universitetinin jurnalistika fakültəsini bitirib.

Tələbəlik illərində "Avanqard" adlı qəzetlə əməkdaşlıq edib, "Primoriya Azərbaycan Diasporu" ictimai təşkilatının yaradılmasında fəal iştirak edib. 1999-cu il 18 mayda Vladivostokda "Azərbaycan" ictimai-siyasi və mədəni-maarif tematikalı müstəqil qəzet təsis edib və Azərbaycan, əsasən Qarabağ həqiqətlərini təbliğ etməyə başlayıb.

Primoriya Jurnalistlər İttifaqı və Rusiya Jurnalistlər Birliyinin üzvü olub.

2002-ci ilin sentyabrında Bakıya qayıdıb. 2003-cü ildən 2010-cu ilədək ABU-da, 2003–2006-cı illərdə Bakı Dövlət Universitetində, 2008–2012-ci illərdə Bakı Avrasiya Universitetində və nəhayət 2009-cu ildən indiyədək, əvvəlcə Bakı Slavyan Universitetinin Jurnalistika və Azərbaycan filologiyası fakültəsinin Yeni media və kommunikasiya texnologiyaları kafedrasında baş müəllim vəzifəsində, sonra islahatlarla əlaqədar olaraq BSU-nun Azərbaycan filologiyası və Jurnalistika fakültəsinin Jurnalistika kafedrasının dosenti, daha sonra yeni islahatlara əsasən BSU-nun Beynəlxalq Münasibətlər, Regionşünaslıq və Jurnalistika fakültəsinin Jurnalistika kafedrasının dosenti vəzifəsində çalışır.

2013-cü ildə AMEA-nın Fəlsəfə, Sosiologiya və Hüquq institutunun Etika və estetika şöbəsinin dissertantı kimi "Jurnalist etikasının problemləri" mövzusunda dissertasiya işini müdafiə edərək, 2014-cü ildə fəlsəfə üzrə fəlsəfə doktoru elmi dərəcəsi və 2018-ci ildə dosent elmi adı alıb.

"Modern.az", Moderator.az, "Sözçü.az", "Gündem.az", "KİV.az", "Xeber1.az", "Atv.az", "Mətbuat.az" və digər saytlarda Mübariz Azərbaycanlı imzası ilə müstəqil jurnalist kimi siyasi xarakterli analitik yazılarla çıxış edir.

## Kitabları
* "Dünya kimin dünyasısan", Bakı, 2000.
* "Qapılar arxasında", Bakı, 2005.
* Tədris proqramı "KİV-in texnika və texnologiyası" Bakı, 2012.
* Tədris proqramı "Texnika i texnologiya SMİ" Bakı, 2014.
* Tədris proqramı "Telexəbərdə etika" Bakı, 2015.
* Dərs vəsaiti. "Azərbaycanda jurnalist etikası: problemlər və vəzifələr" (Vətəndaş cəmiyyəti kontekstində), Bakı — "Mütərcim" — 1017, 208 s.
* Tədris proqramı "Fotojurnalistika" Bakı, 2018.
* Tədris proqramı "RTV texnikası və verilişlərin istehsalı" Bakı, 2019.
* Tədris proqramı "Çap texnikası və qəzet istehsalı" Bakı, 2019.
* Tədris proqramı "Print media istehsalı" Bakı, 2021.
* Tədris proqramı "Производства принт медиа" Bakı, 2021.
* Tədris proqramı "Fotojurnalistika" Bakı, 2021.
* Tədris proqramı "Фотожурналистика" Bakı, 2021.
* Tədris proqramı "Telexəbərdə etika" Bakı, 2021.
* Tədris proqramı "Этика в теленовостях" Bakı, 2021.
* Tədris proqramı "Медиа и политика" Bakı, 2023.
* Tədris proqramı "İdman jurnalistikası nəzəriyyəsi və təcrübəsi" Bakı, 2023.
* Tədris proqramı "Bədən tərbiyəsi və idman sahəsində dövlət siyasəti" Bakı, 2023.
* İndiyədək xarici jurnallar da daxil olmaqla müxtəlif elmi jurnallarda 21 elmi məqaləsi nəşr olunub.

**Əsas elmi əsərlərin siyahısı:**

**1.** Этические аспекты взаимосвязей между политической культурой и гражданским обществом. "Elmi Axtarışlar" XXVI, АМЕА-nın Folklor İnstitutu, Bakı, "Səda", 2006, s. 246 – 249.

**2.** Jurnalist etikası problemlərinin etik təhlili. "Elmi Xəbərlər", Azərbaycan Dillər Universiteti, 4/2007, Bakı, "Mütərcim", 2007, с. 319–326.

**3.** Kommunikasiya, jurnalist etikası və demokratiya quruculuğu. "Elmi Əsərlər", АМЕА-nın Fəlsəfə, Sosiologiya və Hüquq İnstitutunun Elmi nəzəri jurnalı № 1–2 (13), Bakı, "АМЕА-nın FSHİ-nın informasiya və nəşriyyat şöbəsi", 2009, s. 206–210.

**4.** Основные проблемы и направления модернизации Азербайджана. "Tarix və onun problemləri", Bakı Dövlət Universiteti, Nəzəri, Elmi, Metodik jurnal № 4, Bakı, "Adiloğlu", 2009, s. 223–226. 

**5.** Kommunikasiya və vətəndaş cəmiyyəti quruculuğu problemlərinin etik təhlili. "Fəlsəfə", АМЕА-nın Fəlsəfə, Sosiologiya və Hüquq İnstitutu, Fəlsəfi Araşdırmalar İctimai Birliyinin, Beynəlxalq elmi-nəzəri jurnalı № 1–2 (13), Bakı, "АМЕА-nın FSHİ-nın informasiya və nəşriyyat şöbəsi", 2009, s. 45–50.

**6.** Проблемы журналистской этики и становление гражданского общества в Азербайджане. "Кавказоведение", Российская Академия Наук Институт Языкознания, № 13, Москва, издательство "Академия", 2009, с.73–78. 

**7.** Jurnalist etikasının bəzi problemləri. Məqalə, "Humanitar elmlərin öyrənilməsinin aktual problemləri", Bakı Slavyan Universiteti, № 2, Bakı, "Mütərcim", 2010, s.316–321. 

**8.** Jurnalist etikasının bəzi problemləri. "Mədəni müxtəliflik SOSİAL-SİYASİ DƏYƏRLƏR KİMİ". Kulturoloqların II Milli Forumu (Beynəlxalq elmi-praktiki konfrans) (Bakı, 3 iyul 2010-cu il) Bakı — "Elm" – 2010, s 491–495. 

**9.** Гражданское общество и его связь с журналистской этикой. Материалы международной научно-практической конференции на тему: "Феномен цивилизации: Сущность, Типы, Динамика". 15–16 марта 2011 года, Пенза, 2011 ООО Научно-издательский центр "Социосфера", Ст. 55–60.

**10.** Формирование гражданского общества как основа становления новой нравственно- психологической атмосферы в СМИ. "ВЕКТОР НАУКИ", в научном журнале Тольяттинского Государственного Университета, Серия "Педагогика, психология", № 2 (5), Тольятти, 2011, Отпечатано в типографии "Кассандра", ст. 34–37.

**11.** Роль журналистской этики в становлении гражданского общества. "ВЕСТНИК" Карагандинского Государственного Университета, Серия "История, философия", № 2 (66), Караганда, 2012, Отпечатано в типографии издательства КарГУ им. Е.А.Букетова, ст.81–87.

**12.** Jurnalistlərin peşəkar-etik fəaliyyətinin təkmilləşdirilməsi yolları. "Humanitar elmlərin öyrənilməsinin aktual problemləri". Ali məktəblərarası elmi məqalələr məcmuəsi. № 3/2015. Bakı: Mütərcim, 2015, s.206–210.

**13.** Jurnalistika və cəmiyyət arasındakı qarşılıqlı əlaqələrin təkmilləşməsinin əsas istiqamətləri. "Humanitar elmlərin öyrənilməsinin aktual problemləri", Slavyan Universiteti, № 1, Bakı, "Mütərcim", 2016, s.334–338. 

**14.** "Azərbaycan internet mediasında hərbi sirlərin qorunmasında etik problemlər" "Humanitar elmlərin öyrənilməsinin aktual problemləri", Slavyan Universiteti, № 4, Bakı, "Mütərcim", 2016, s. 404–409.

**15.** "İnsan kapitalı"nın inkişafı Kütləvi İnformasiya Vasitələrinin əsas vəzifəsi kimi" "Humanitar elmlərin öyrənilməsinin aktual problemləri", Slavyan Universiteti, № 2, Bakı, "Mütərcim", 2017, s.349–352.

**16.** "Azərbaycan internet mediasında bəzi etik problemlər". "Humanitar elmlərin öyrənilməsinin aktual problemləri", Slavyan Universiteti, № 3, Bakı, "Mütərcim", 2017, s. 279–283.

**17.** "Azərbaycan telexəbər aparıcılığında bəzi etik problemlər" "Humanitar elmlərin öyrənilməsinin aktual problemləri", Slavyan Universiteti, № 2, Bakı, "Mütərcim", 2018, s. 188.

**18.** "Azərbaycanda telexəbər aparıcılığında xəbəri çatdırma prinsipi və nitq problemi". "Humanitar elmlərin öyrənilməsinin aktual problemləri", Slavyan Universiteti, № 1, Bakı, "Mütərcim", 2019, s. 401–405.

**19.** Azərbaycan televiziyalarında yayımlanan verilişlərdə reytinq problemi. "Humanitar elmlərin öyrənilməsinin aktual problemləri", Slavyan Universiteti, № 2, Bakı, "Mütərcim", 2020, s. 222–228.

**20.** Azərbaycan televiziya kanallarında yayımlanan verilişlərdə etik problemlər. "Humanitar elmlərin öyrənilməsinin aktual problemləri", Slavyan Universiteti, № 2, Bakı, "Mütərcim", 2021, səh. 274–279. 

**21.** Azərbaycan internet mediasında jurnalistikanın etik və hüquqi meyarlarının pozulması halları. "Humanitar elmlərin öyrənilməsinin aktual problemləri", Slavyan Universiteti, № 1, Bakı, "Mütərcim", 2022, səh. 252–257. *** ***

## İstinadlar